CELEX: 32009D0358
Language: el
Date: 2009-04-29 00:00:00
Title: 2009/358/ΕΚ: Απόφαση της Επιτροπής, της 29ης Απριλίου 2009 , για την εναρμόνιση και την τακτική διαβίβαση των πληροφοριών και του ερωτηματολογίου που προβλέπονται στο άρθρο 22 παράγραφος 1 στοιχείο α) και στο άρθρο 18 της οδηγίας 2006/21/ΕΚ του Ευρωπαϊκού Κοινοβουλίου και του Συμβουλίου σχετικά με τη διαχείριση των αποβλήτων της εξορυκτικής βιομηχανίας [κοινοποιηθείσα υπό τον αριθμό Ε(2009) 3011]

1.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 110/39
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 29ης Απριλίου 2009
   για την εναρμόνιση και την τακτική διαβίβαση των πληροφοριών και του ερωτηματολογίου που προβλέπονται στο άρθρο 22 παράγραφος 1 στοιχείο α) και στο άρθρο 18 της οδηγίας 2006/21/ΕΚ του Ευρωπαϊκού Κοινοβουλίου και του Συμβουλίου σχετικά με τη διαχείριση των αποβλήτων της εξορυκτικής βιομηχανίας
   [κοινοποιηθείσα υπό τον αριθμό Ε(2009) 3011]
   (2009/358/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2006/21/ΕΚ του Ευρωπαϊκού Κοινοβουλίου και του Συμβουλίου, της 15ης Μαρτίου 2006, σχετικά με τη διαχείριση των αποβλήτων της εξορυκτικής βιομηχανίας και την τροποποίηση της οδηγίας 2004/35/ΕΚ (1), και ιδίως το άρθρο 22 παράγραφος 1 στοιχείο α) και το άρθρο 18,
   Εκτιμώντας τα ακόλουθα:
   
               (1)
            
            
               Σκοπός της παρούσας απόφασης είναι να καθορίσει ελάχιστες απαιτήσεις για την εξασφάλιση της εναρμονισμένης, έγκαιρης και κατάλληλης συγκέντρωσης και, εφόσον ζητείται, διαβίβασης των πληροφοριών που αναφέρονται στο άρθρο 7 παράγραφος 5, στο άρθρο 11 παράγραφος 3 και στο άρθρο 12 παράγραφος 6 της οδηγίας 2006/21/ΕΚ και να ορίσει τη βάση του ερωτηματολογίου που προβλέπεται στο άρθρο 18 παράγραφος 1 της εν λόγω οδηγίας.
            
         
               (2)
            
            
               Η ετήσια διαβίβαση των πληροφοριών που προβλέπονται από το άρθρο 7 παράγραφος 5, το άρθρο 11 παράγραφος 3 και το άρθρο 12 παράγραφος 6 της οδηγίας 2006/21/ΕΚ πρέπει να καλύπτει τη χρονική περίοδο από την 1η Μαΐου έως 30 Απριλίου του επομένου έτους.
            
         
               (3)
            
            
               Η πρώτη έκθεση που θα υποβληθεί βάσει του άρθρου 18 παράγραφος 1 της οδηγίας 2006/21/ΕΚ πρέπει να καλύπτει την περίοδο από την 1η Μαΐου 2008 έως 30 Απριλίου 2011 και να διαβιβαστεί στην Επιτροπή το αργότερο την 1η Φεβρουαρίου 2012.
            
         
               (4)
            
            
               Προκειμένου να περιοριστεί ο διοικητικός φόρτος που συνεπάγεται η εφαρμογή της παρούσας απόφασης, ο κατάλογος των απαιτούμενων πληροφοριών είναι σκόπιμο να περιορίζεται στα δεδομένα που είναι χρήσιμα για τη βελτίωση της εφαρμογής της οδηγίας. Ομοίως, η σε ετήσια βάση διαβίβαση των σχετικών με τα συμβάντα πληροφοριών που αναφέρονται στο άρθρο 11 παράγραφος 3 και στο άρθρο 12 παράγραφος 6 της οδηγίας 2006/21/ΕΚ πρέπει να αφορά μόνο τα κράτη μέλη στα οποία σημειώθηκαν τέτοια συμβάντα κατά την εξεταζόμενη χρονική περίοδο.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 23 παράγραφος 2 της οδηγίας 2006/21/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο παράρτημα Ι παρατίθενται οι περιλαμβανόμενες στις άδειες που χορηγούνται δυνάμει του άρθρου 7 της οδηγίας 2006/21/ΕΚ πληροφορίες, οι οποίες πρέπει να τίθενται στη διάθεση των στατιστικών αρχών της Κοινότητας εφόσον ζητηθούν για στατιστικούς σκοπούς.
   Άρθρο 2
   Σε περίπτωση εκδήλωσης σε κράτος μέλος ενός ή περισσοτέρων συμβάντων που αναφέρονται στο άρθρο 11 παράγραφος 3 και στο άρθρο 12 παράγραφος 6 της οδηγίας 2006/21/ΕΚ, το εν λόγω κράτος μέλος διαβιβάζει σε ετήσια βάση στην Επιτροπή, για κάθε συμβάν, τις πληροφορίες που παρατίθενται στο παράρτημα ΙΙ. Οι πληροφορίες αυτές καλύπτουν την περίοδο μεταξύ 1ης Μαΐου και 30ής Απριλίου του επόμενου έτους και διαβιβάζονται στην Επιτροπή το αργότερο την 1η Ιουλίου του εν λόγω έτους.
   Άρθρο 3
   Τα κράτη μέλη χρησιμοποιούν το ερωτηματολόγιο του παραρτήματος ΙΙΙ για τη σύνταξη της έκθεσης σχετικά με την εφαρμογή της οδηγίας σύμφωνα με το άρθρο 18 παράγραφος 1 της οδηγίας 2006/21/ΕΚ.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 29 Απριλίου 2009.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 102 της 11.4.2006, σ. 15.
   
      ΠΑΡΑΡΤΗΜΑ I
      
         Πληροφορίες που πρέπει να περιέχονται στον κατάλογο των αδειών που εκδίδονται βάσει της οδηγίας 2006/21/ΕΚ
      
      
                  1.
               
               
                  Επωνυμία και διεύθυνση της εγκατάστασης, της αρμόδιας για την έκδοση της αδείας αρχής και της αρμόδιας για την επιθεώρηση αρχής.
               
            
                  2.
               
               
                  Βασικές πληροφορίες για την εκδοθείσα άδεια, μεταξύ των οποίων ημερομηνία έκδοσης της αδείας, διάρκεια ισχύος, κατηγορία της εγκατάστασης αποβλήτων σύμφωνα με το άρθρο 9 της οδηγίας, περιγραφή της φάσης στην οποία βρίσκεται η εγκατάσταση (φάση λειτουργίας, φάση κλεισίματος ή μετά το κλείσιμο φάση).
               
            
                  3.
               
               
                  Κατά περίπτωση, πληροφορίες για το είδος των αποβλήτων και σύντομη περιγραφή των εγκαταστάσεων και των διαδικασιών παρακολούθησης και ελέγχου.
               
            
   
      ΠΑΡΑΡΤΗΜΑ II
      
         Πληροφορίες σχετικά με τα συμβάντα που αναφέρονται στο άρθρο 11 παράγραφος 3 και στο άρθρο 12 παράγραφος 6, οι οποίες πρέπει να διαβιβάζονται στην Επιτροπή σύμφωνα με το άρθρο 18 παράγραφος 2 της οδηγίας 2006/21/ΕΚ
      
      Για κάθε συμβάν, συγκεντρώνονται και διαβιβάζονται οι ακόλουθες πληροφορίες:
      
                  1.
               
               
                  Επωνυμία και διεύθυνση της εγκατάστασης, της αρμόδιας για την έκδοση της αδείας αρχής και της αρμόδιας για την επιθεώρηση αρχής.
               
            
                  2.
               
               
                  Πληροφορίες για την εκδοθείσα άδεια, μεταξύ των οποίων ημερομηνία έκδοσης της αδείας, διάρκεια ισχύος, κατηγορία της εγκατάστασης αποβλήτων σύμφωνα με το άρθρο 9 της οδηγίας, είδος των αποβλήτων και σύντομη περιγραφή των εγκαταστάσεων και των διαδικασιών παρακολούθησης και ελέγχου· περιγραφή της φάσης στην οποία βρίσκεται η εγκατάσταση (φάση λειτουργίας, φάση κλεισίματος ή μετά το κλείσιμο φάση).
               
            
                  3.
               
               
                  Περιγραφή του συμβάντος και συγκεκριμένα:
                  
                              α)
                           
                           
                              είδος και περιγραφή του συμβάντος· περιγραφή του τρόπου με τον οποίο διαπιστώθηκε· τόπος και χρόνος του συμβάντος·
                           
                        
                              β)
                           
                           
                              χρόνος και περιγραφή της πληροφόρησης των αρμοδίων αρχών από τον φορέα, καθώς και της πληροφόρησης του κοινού και, εάν χρειάζεται, σε περίπτωση διασυνοριακών επιπτώσεων, της πληροφόρησης άλλων κρατών μελών που ενδεχομένως αφορά το συμβάν·
                           
                        
                              γ)
                           
                           
                              αξιολόγηση των πιθανών επιπτώσεων στο περιβάλλον και τη δημόσια υγεία και των πιθανών συνεπειών του για τη σταθερότητα της εγκατάστασης αποβλήτων·
                           
                        
                              δ)
                           
                           
                              ανάλυση των πιθανών αιτίων του συμβάντος.
                           
                        
            
                  4.
               
               
                  Περιγραφή των διορθωτικών μέτρων που ελήφθησαν για την αντιμετώπιση του συμβάντος, και συγκεκριμένα:
                  
                              α)
                           
                           
                              κατά περίπτωση, περιγραφή του τρόπου εφαρμογής του σχεδίου έκτακτης ανάγκης·
                           
                        
                              β)
                           
                           
                              τύπος των οδηγιών που δόθηκαν από τις αρμόδιες αρχές·
                           
                        
                              γ)
                           
                           
                              λοιπά μέτρα (να προσδιοριστούν).
                           
                        
            
                  5.
               
               
                  Περιγραφή των μέτρων που ελήφθησαν για την πρόληψη άλλων συμβάντων του ιδίου είδους, και συγκεκριμένα:
                  
                              α)
                           
                           
                              προσθήκη νέων όρων στην άδεια·
                           
                        
                              β)
                           
                           
                              προσαρμογή των συστημάτων παρακολούθησης και ελέγχου·
                           
                        
                              γ)
                           
                           
                              βελτίωση της διαβίβασης των πληροφοριών·
                           
                        
                              δ)
                           
                           
                              λοιπά μέτρα (να προσδιοριστούν).
                           
                        
            
                  6.
               
               
                  Πρόσθετες πληροφορίες που ενδέχεται να χρησιμεύσουν σε άλλα κράτη μέλη και στην Επιτροπή για τη βελτίωση της εφαρμογής της οδηγίας.
               
            
   
      ΠΑΡΑΡΤΗΜΑ ΙΙΙ
      
         
            «Ερωτηματολόγιο για τη σύνταξη των εκθέσεων που υποβάλλουν τα κράτη μέλη κατ’ εφαρμογή της οδηγίας 2006/21/ΕΚ
            ΜΕΡΟΣ A —   ΕΡΩΤΗΣΕΙΣ ΠΟΥ ΠΡΕΠΕΙ ΝΑ ΑΠΑΝΤΗΘΟΥΝ ΜΟΝΟ ΓΙΑ ΤΗΝ ΠΡΩΤΗ ΠΕΡΙΟΔΟ ΑΝΑΦΟΡΑΣ
            1.   Διοικητικές ρυθμίσεις και γενικές πληροφορίες
            
            Να αναφερθεί(-ούν) η (οι) αρμόδια(-ες) αρχή(-ές) που είναι επιφορτισμένη(-ες) με:
            
                        α)
                     
                     
                        τον έλεγχο και την έγκριση των προτεινόμενων από τους φορείς σχεδίων διαχείρισης αποβλήτων·
                     
                  
                        β)
                     
                     
                        την κατάρτιση των εξωτερικών σχεδίων έκτακτης ανάγκης για τις εγκαταστάσεις της κατηγορίας Α·
                     
                  
                        γ)
                     
                     
                        την έκδοση και ενημέρωση των αδειών και τον καθορισμό και την προσαρμογή της χρηματικής εγγύησης και
                     
                  
                        δ)
                     
                     
                        την επιθεώρηση των εγκαταστάσεων αποβλήτων.
                     
                  2.   Σχέδια διαχείρισης αποβλήτων, πρόληψη σοβαρών ατυχημάτων και ενημέρωση
            
            
                        α)
                     
                     
                        Να περιγραφούν εν συντομία οι διαδικασίες έγκρισης των σχεδίων διαχείρισης αποβλήτων που προβλέπονται στο άρθρο 5 παράγραφος 6 της οδηγίας,
                     
                  
                        β)
                     
                     
                        Για τις εγκαταστάσεις της κατηγορίας Α που δεν εμπίπτουν στο πεδίο εφαρμογής της οδηγίας 96/82/ΕΚ για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες (1), να περιγραφούν τα μέτρα που έχουν ληφθεί για:
                        
                                    —
                                 
                                 
                                    τον εντοπισμό κινδύνων σοβαρών ατυχημάτων,
                                 
                              
                                    —
                                 
                                 
                                    την ενσωμάτωση των αναγκαίων στοιχείων στον σχεδιασμό, τη λειτουργία και το κλείσιμο της εγκατάστασης και
                                 
                              
                                    —
                                 
                                 
                                    τον περιορισμό των δυσμενών συνεπειών για την υγεία του ανθρώπου ή/και για το περιβάλλον.
                                 
                              
                  3.   Άδεια και χρηματική εγγύηση
            
            
                        α)
                     
                     
                        Να αναφερθούν τα μέτρα που έχουν ληφθεί για να εξασφαλιστεί ότι πριν από την 1η Μαΐου 2012 όλες οι εν λειτουργία εγκαταστάσεις θα καλύπτονται από άδεια σύμφωνα με την οδηγία.
                     
                  
                        β)
                     
                     
                        Να περιγραφούν εν συντομία τα μέτρα που έχουν ληφθεί για να γνωστοποιηθούν οι βέλτιστες διαθέσιμες τεχνικές στις αρχές που είναι επιφορτισμένες με την έκδοση και τον έλεγχο των αδειών.
                     
                  
                        γ)
                     
                     
                        Να αναφερθεί κατά πόσο έγινε χρήση της προβλεπόμενης στο άρθρο 2 παράγραφος 3 της οδηγίας δυνατότητας περιορισμού των απαιτήσεων, ή απαλλαγής από αυτές, για την εναπόθεση μη επικίνδυνων αποβλήτων — αδρανών ή μη, μη ρυπασμένου χώματος ή τύρφης.
                     
                  
                        δ)
                     
                     
                        Να εξηγηθούν τα μέτρα που έχουν ληφθεί για την εξασφάλιση της τακτικής ενημέρωσης των αδειών, όπως προβλέπεται στο άρθρο 7 παράγραφος 4 της οδηγίας.
                     
                  
                        ε)
                     
                     
                        Να περιγραφεί αναλυτικά η προβλεπόμενη από το άρθρο 14 παράγραφος 1 της οδηγίας διαδικασία για τον καθορισμό της χρηματικής εγγύησης και την περιοδική προσαρμογή της. Να αναφερθεί ο αριθμός των εγκαταστάσεων που καλύπτονται ήδη από εγγύηση σύμφωνα με τις διατάξεις της οδηγίας. Να περιγραφούν τα μέτρα που έχουν ληφθεί για να εξασφαλιστεί ότι όλες οι εγκαταστάσεις θα καλύπτονται από εγγύηση πριν από την 1η Μαΐου 2014.
                     
                  4.   Συμμετοχή του κοινού, διασυνοριακές επιπτώσεις
            
            
                        α)
                     
                     
                        Να εξηγηθεί πώς αναλύονται και λαμβάνονται υπόψη η γνώμη και οι παρατηρήσεις του κοινού προκειμένου να ληφθεί απόφαση σχετικά με τις άδειες και να καταρτιστούν τα εξωτερικά σχέδια έκτακτης ανάγκης.
                     
                  
                        β)
                     
                     
                        Για τις εγκαταστάσεις που ενδέχεται να έχουν διασυνοριακές επιπτώσεις, να περιγραφεί πώς εξασφαλίζεται η διάθεση των απαιτούμενων πληροφοριών στα άλλα κράτη μέλη και στο ενδιαφερόμενο κοινό για κατάλληλο χρονικό διάστημα.
                     
                  
                        γ)
                     
                     
                        Για τις εγκαταστάσεις της κατηγορίας Α, να αναφερθούν τα πρακτικά μέτρα που έχουν ληφθεί για να εξασφαλιστεί, σε περίπτωση σοβαρού ατυχήματος, ότι:
                        
                                    —
                                 
                                 
                                    ο φορέας διαβιβάζει αμέσως τις απαιτούμενες πληροφορίες στην αρμόδια αρχή,
                                 
                              
                                    —
                                 
                                 
                                    ενημερώνεται το κοινό για τα μέτρα ασφαλείας και τις απαιτούμενες ενέργειες και
                                 
                              
                                    —
                                 
                                 
                                    σε περίπτωση που μια εγκατάσταση ενδέχεται να έχει διασυνοριακές επιπτώσεις, διαβιβάζονται στο άλλο κράτος μέλος οι πληροφορίες που παρέχει ο φορέας.
                                 
                              
                  5.   Κατασκευή και διαχείριση των εγκαταστάσεων αποβλήτων
            
            
                        α)
                     
                     
                        Να περιγραφούν λεπτομερώς τα μέτρα που έχουν ληφθεί για να εξασφαλιστεί ότι τη διαχείριση των εγκαταστάσεων αποβλήτων αναλαμβάνει πρόσωπο που διαθέτει τα απαιτούμενα προσόντα, όπως αναφέρεται στο άρθρο 11 παράγραφος 1 της οδηγίας και ότι το προσωπικό είναι κατάλληλα εκπαιδευμένο.
                     
                  
                        β)
                     
                     
                        Να περιγραφεί εν συντομία η διαδικασία κοινοποίησης στην αρμόδια αρχή, εντός 48 ωρών, κάθε συμβάντος που ενδέχεται να επηρεάσει τη σταθερότητα της εγκατάστασης, καθώς και τυχόν σοβαρών επιπτώσεων στο περιβάλλον που διαπιστώνονται στο πλαίσιο της παρακολούθησης.
                     
                  
                        γ)
                     
                     
                        Να περιγραφεί ο τρόπος με τον οποίο η αρμόδια αρχή εξακριβώνει, σύμφωνα με το άρθρο 11, κατά πόσο οι τακτικές εκθέσεις σχετικά με τα αποτελέσματα της παρακολούθησης:
                        
                                    —
                                 
                                 
                                    υποβάλλονται από τον φορέα στην αρμόδια αρχή,
                                 
                              
                                    —
                                 
                                 
                                    αποδεικνύουν την τήρηση των όρων της αδείας.
                                 
                              
                  6.   Διαδικασίες που διέπουν το κλείσιμο και τη μετά το κλείσιμο φάση, απογραφή
            
            
                        α)
                     
                     
                        Να εξηγηθεί εν συντομία η διαδικασία που εξασφαλίζει ότι μετά το κλείσιμο των εγκαταστάσεων και εφόσον κρίνεται απαραίτητο από την αρμόδια αρχή, διενεργούνται τακτικοί έλεγχοι της σταθερότητας και λαμβάνονται μέτρα για τον περιορισμό των επιπτώσεων στο περιβάλλον.
                     
                  
                        β)
                     
                     
                        Να περιγραφούν αναλυτικά τα μέτρα που έχουν ληφθεί για να εξασφαλιστεί ότι η απογραφή των κλειστών εγκαταστάσεων, όπως προβλέπεται από το άρθρο 20 της οδηγίας, θα έχει ολοκληρωθεί έως την 1η Μαΐου 2012.
                     
                  7.   Επιθεωρήσεις
            
            
                        α)
                     
                     
                        Να εξηγηθεί συνοπτικά εάν και — εφόσον η απάντηση είναι θετική — πώς λαμβάνονται υπόψη τα ελάχιστα κριτήρια σχετικά με τις περιβαλλοντικές επιθεωρήσεις (2) για τον έλεγχο των εγκαταστάσεων που εμπίπτουν στο πεδίο εφαρμογής της οδηγίας.
                     
                  
                        β)
                     
                     
                        Να περιγραφεί εν συντομία ο τρόπος προγραμματισμού των δραστηριοτήτων επιθεώρησης. Να αναφερθεί εάν και βάσει ποιών κριτηρίων επισημαίνονται οι εγκαταστάσεις που πρέπει να επιθεωρηθούν κατά προτεραιότητα. Να αναφερθεί εάν η συχνότητα και το είδος των επιθεωρήσεων προσαρμόζονται ανάλογα με τους κινδύνους που συνεπάγονται οι εγκαταστάσεις και το περιβάλλον τους.
                     
                  
                        γ)
                     
                     
                        Να εξηγηθούν οι διενεργούμενες επιθεωρήσεις, όπως επιτόπιες επισκέψεις, συνήθεις ή έκτακτες, δειγματοληψία, έλεγχος δεδομένων αυτοπαρακολούθησης, έλεγχος των επικαιροποιημένων καταγραφών των εργασιών διαχείρισης αποβλήτων.
                     
                  
                        δ)
                     
                     
                        Να εξηγηθούν τα μέτρα που έχουν ληφθεί για να εξασφαλιστεί η τακτική επικαιροποίηση και παρακολούθηση των εγκριθέντων σχεδίων διαχείρισης.
                     
                  
                        ε)
                     
                     
                        Να αναφερθούν οι κανόνες που εφαρμόζονται, σύμφωνα με το άρθρο 19 της οδηγίας, για την επιβολή κυρώσεων σε περίπτωση παράβασης των εθνικών διατάξεων.
                     
                  ΜΕΡΟΣ B —   ΕΡΩΤΗΣΕΙΣ ΠΟΥ ΠΡΕΠΕΙ ΝΑ ΑΠΑΝΤΗΘΟΥΝ ΓΙΑ ΚΑΘΕ ΠΕΡΙΟΔΟ ΑΝΑΦΟΡΑΣ
            1.   Διοικητικές ρυθμίσεις και γενικές πληροφορίες
            
            
                        α)
                     
                     
                        Να αναφερθούν τα στοιχεία του διοικητικού φορέα (επωνυμία, διεύθυνση, αρμόδιος, διεύθυνση ηλεκτρονικού ταχυδρομείου) που είναι επιφορτισμένος με τον συντονισμό των απαντήσεων στο παρόν ερωτηματολόγιο.
                     
                  
                        β)
                     
                     
                        Να δοθεί εκτίμηση του αριθμού των εγκαταστάσεων εξορυκτικών αποβλήτων που βρίσκονται στο έδαφος του κράτους μέλους, συμπληρώνοντας, εφόσον είναι δυνατόν, τον πίνακα του παραρτήματος.
                     
                  
                        γ)
                     
                     
                        Να αναφερθεί ο αριθμός των εγκαταστάσεων αποβλήτων της κατηγορίας Α που λειτουργούν στη χώρα σας οι οποίες ενδέχεται να έχουν επιπτώσεις στο περιβάλλον ή την υγεία του ανθρώπου σε άλλο κράτος μέλος.
                     
                  2.   Σχέδια διαχείρισης αποβλήτων, πρόληψη σοβαρών ατυχημάτων και ενημέρωση
            
            
                        α)
                     
                     
                        Να αναφερθούν εν συντομία:
                        
                                    —
                                 
                                 
                                    ο αριθμός των σχεδίων διαχείρισης αποβλήτων που εγκρίθηκαν ή απορρίφθηκαν προσωρινά ή οριστικά κατά τη διάρκεια της περιόδου αναφοράς και
                                 
                              
                                    —
                                 
                                 
                                    κατά περίπτωση και εφόσον είναι δυνατόν, οι κυριότεροι λόγοι οριστικής απόρριψης ενός σχεδίου διαχείρισης αποβλήτων.
                                 
                              
                  
                        β)
                     
                     
                        Να υποβληθεί ο κατάλογος των εξωτερικών σχεδίων έκτακτης ανάγκης που προβλέπονται στο άρθρο 6 παράγραφος 3 της οδηγίας. Εάν δεν διατίθενται ακόμη σχέδια έκτακτης ανάγκης για όλες τις εγκαταστάσεις της κατηγορίας «Α», να αναφερθεί ο αριθμός των σχεδίων που λείπουν και να δοθεί το προβλεπόμενο χρονοδιάγραμμα για την κατάρτισή τους.
                     
                  
                        γ)
                     
                     
                        Εάν έχει καταρτιστεί στη χώρα σας κατάλογος αδρανών αποβλήτων σύμφωνα με το άρθρο 2 παράγραφος 3 της απόφασης 2009/359/ΕΚ της Επιτροπής, της 30ής Απριλίου 2009, για τη συμπλήρωση του ορισμού των αδρανών αποβλήτων κατ’ εφαρμογή του άρθρου 22 παράγραφος 1 στοιχείο στ) της οδηγίας 2006/21/ΕΚ του Ευρωπαϊκού Κοινοβουλίου και του Συμβουλίου σχετικά με τη διαχείριση των αποβλήτων της εξορυκτικής βιομηχανίας (3), να υποβληθεί αντίγραφο του καταλόγου αυτού, καθώς και σύντομη περιγραφή των πληροφοριών και των δεδομένων βάσει των οποίων αποφασίστηκε ο χαρακτηρισμός των αποβλήτων ως αδρανών.
                     
                  3.   Άδεια και χρηματική εγγύηση
            
            Να αναφερθεί ο αριθμός των εγκαταστάσεων για τις οποίες έχει εκδοθεί άδεια σύμφωνα με τις διατάξεις της οδηγίας, συμπληρώνοντας εφόσον είναι δυνατόν τον πίνακα του παραρτήματος.
            4.   Διαδικασίες που διέπουν το κλείσιμο και τη μετά το κλείσιμο φάση, απογραφή
            
            
                        α)
                     
                     
                        Να αναφερθεί πόσες διαδικασίες κλεισίματος σύμφωνα με το 12 της οδηγίας αναλήφθηκαν ή/και εγκρίθηκαν κατά την περίοδο αναφοράς.
                     
                  
                        β)
                     
                     
                        Να αναφερθεί ο αριθμός των εγκαταστάσεων που έχουν κλείσει και παρακολουθούνται σε τακτική βάση στη χώρα σας.
                     
                  5.   Επιθεωρήσεις
            
            
                        α)
                     
                     
                        Να αναφερθεί ο αριθμός των επιθεωρήσεων που διενεργήθηκαν κατά την περίοδο αναφοράς, εάν είναι δυνατόν με διάκριση μεταξύ επιθεωρήσεων που διενεργήθηκαν σε:
                        
                                    —
                                 
                                 
                                    εγκαταστάσεις της κατηγορίας Α και λοιπές εγκαταστάσεις,
                                 
                              
                                    —
                                 
                                 
                                    εγκαταστάσεις αδρανών αποβλήτων και
                                 
                              
                                    —
                                 
                                 
                                    εγκαταστάσεις μη αδρανών και μη επικίνδυνων αποβλήτων.
                                 
                              Εάν έχει καταρτιστεί πρόγραμμα επιθεωρήσεων στο κατάλληλο γεωγραφικό επίπεδο (εθνικό/περιφερειακό/τοπικό), να επισυναφθεί στην έκθεση αντίγραφο του ή των εν λόγω προγραμμάτων ως παράρτημα.
                     
                  
                        β)
                     
                     
                        Να αναφερθεί πόσες περιπτώσεις μη συμμόρφωσης με τις διατάξεις της οδηγίας διαπιστώθηκαν. Να αναφερθούν οι κυριότεροι λόγοι μη συμμόρφωσης και τα μέτρα που ελήφθησαν για την εξασφάλιση της συμμόρφωσης με τις διατάξεις της οδηγίας.
                     
                  6.   Άλλες σχετικές πληροφορίες
            
            
                        α)
                     
                     
                        Να περιγραφούν συνοπτικά οι κυριότερες δυσκολίες που αντιμετωπίστηκαν κατά την εφαρμογή της οδηγίας. Να αναφερθεί πώς επιλύθηκαν τα τυχόν προβλήματα.
                     
                  
                        β)
                     
                     
                        Να προστεθούν τυχόν πρόσθετες παρατηρήσεις, υποδείξεις ή πληροφορίες σχετικά με την εφαρμογή της οδηγίας.
                     
                  
         
            ΠΑΡΑΡΤΗΜΑ (4)
            
            
                         
                     
                     
                        Εγκαταστάσεις που λειτουργούν
                     
                     
                        Εγκαταστάσεις που λειτουργούν με άδεια (5)
                        
                     
                     
                        Εγκαταστάσεις σε μεταβατική φάση (6)
                        
                     
                     
                        Εγκαταστάσεις σε φάση κλεισίματος (7)
                        
                     
                     
                        Εγκαταστάσεις που έχουν κλείσει ή εγκαταλειφθεί (8)
                        
                     
                  
                        Κατηγορία Α (9)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Εκ των οποίων εγκαταστάσεις “Σεβέζο” (10)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Εκτός κατηγορίας Α
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Αδρανή απόβλητα (11)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Μη επικίνδυνα μη αδρανή απόβλητα
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Σύνολο
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         (1)  ΕΕ L 10 της 14.1.1997, σ. 13.
      
         (2)  Σύσταση του Ευρωπαϊκού Κοινοβουλίου και του Συμβουλίου, της 4ης Απριλίου 2001, για τον καθορισμό ελάχιστων κριτηρίων σχετικά με τις περιβαλλοντικές επιθεωρήσεις στα κράτη μέλη (ΕΕ L 118 της 27.4.2001, σ. 41).
      
         (3)  ΕΕ L 110 της 1.5.2009, σ. 46.
      
         (4)  Εφόσον είναι δυνατόν, με ανάλυση κατά κλάδο: οικοδομικά ορυκτά, μεταλλικά ορυκτά, βιομηχανικά ορυκτά, ενεργειακά ορυκτά και λοιποί κλάδοι.
      
         (5)  Αριθμός εγκαταστάσεων που διαθέτουν άδεια η οποία πληροί ήδη τις απαιτήσεις της οδηγίας.
      
         (6)  Αριθμός εγκαταστάσεων που θα κλείσουν πριν από το 2010 και εμπίπτουν στο πεδίο εφαρμογής του άρθρου 24 παράγραφος 4.
      
         (7)  Αριθμός εγκαταστάσεων για τις οποίες η διαδικασία κλεισίματος δεν έχει ακόμη ολοκληρωθεί (άρθρο 12).
      
         (8)  Να δοθεί, εφόσον είναι δυνατόν, εκτίμηση του αριθμού των εγκαταλελειμμένων και κλειστών εγκαταστάσεων που ενδέχεται να είναι επικίνδυνες και εμπίπτουν στο πεδίο εφαρμογής του άρθρου 20 της οδηγίας.
      
         (9)  Εγκαταστάσεις που έχουν ταξινομηθεί στην κατηγορία Α σύμφωνα με το άρθρο 9 της οδηγίας.
      
         (10)  Εγκαταστάσεις που εμπίπτουν στο πεδίο εφαρμογής της οδηγίας 96/82/ΕΚ.
      
         (11)  Εγκαταστάσεις που επεξεργάζονται μόνο αδρανή απόβλητα όπως ορίζονται στην οδηγία.»